《三月三日自銮江晚次邗江有怀程午桥同年》
清代·杜诏

久厌驱驰客路遥，征衫脱去又吴舠。茱萸湾见初三月，杨柳风吴廿四桥。

为忆筱园人淡荡，可宜花雨梦飘萧。蓬门好共关春住，莫放春心怅寂寥。

作者简介：（1666—1736）清江苏无锡人，字紫纶，号云川，又称丰楼先生。康熙四十四年南巡，献诗，特命供职内廷。五十一年，赐进士，官庶吉士，逾年乞养归，与高僧结九龙三逸社。生平不言人短，亲友入仕者，必劝之“留有余于百姓”。尝与杜庭珠合编《唐诗叩弹集》。另有《云川阁诗集》、《浣花词》、《蓉湖渔笛谱》等。